Document ID: /fineweb-2-swissfilter-quality_10-filterrobots/filtered/02147.jsonl.gz/25

Kjære alle sammen,
Vi har feiret sommerfest i Interlaken, en herlig start på sommerens gleder med lek, bading, grill og kos for store og små i deilig solskinn og bergpanorama.
Takk til Karoline som organiserte og også takk til alle som kom for å feire midtsommeren.
Vi har kunne glede oss over å sees igjen – det gjør godt møtes på Stammtisch/Table Ronde, feire 17. mai sammen og synge nasjonalsangen i kor, dra på båttur og ikke minst gi hverandre en klem.
Så får vi håpe og tro at høsten ikke byr på nye alvorlige corona bølger, men at vi kan møtes igjen til klubbens allsidige aktiviteter. NKS styre har et fint program for høsten – følg med på nyhetsbrev og nettsiden, FB, Instagram og LinkedIn – da går du ikke glipp av noe 😊
Vi ønsker dere alle en herlig sommer med sand mellom tærne, sol og strand, fjell og hytte, hyggelige lune kvelder med kjente og kjære, ja- alt det gode sommeren kan by på!
Vi sees i august
Beste hilsener
Beate Normann